**Fata pe care-o iubesc**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fata pe care-o iubesc e frumoasă

Și-aș vrea să vi-o descriu:

Ea are-n privire-adâncimi de abis

Și ochii-i sunt verzi-cenușiu!

Fata pe care-o iubesc e frumoasă

Și-i greu s-o cuceresc,

E cea care-atunci când pășește pe stradă,

Toți se întorc și-o privesc!

Fata pe care-o iubesc e frumoasă,

Și dragostea mea tot crește,

O văd foarte rar, fiindcă stă cam departe,

Și ea nu prea mă iubește...